CELEX: 62015CN0257
Language: sk
Date: 2015-06-01 00:00:00
Title: Vec C-257/15: Návrh na začatie prejudiciálneho konania, ktorý podal Amtsgericht Hannover (Nemecko) 1. júna 2015 – Michael Ihden, Gisela Brinkmann/TUIfly GmbH

24.8.2015   
            
            
               SK
            
            
               Úradný vestník Európskej únie
            
            
               C 279/19
            
         Návrh na začatie prejudiciálneho konania, ktorý podal Amtsgericht Hannover (Nemecko) 1. júna 2015 – Michael Ihden, Gisela Brinkmann/TUIfly GmbH
   (Vec C-257/15)
   (2015/C 279/23)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Hannover
   
      Účastníci konania pred vnútroštátnym súdom
   
   
      Žalobcovia: Michael Ihden, Gisela Brinkmann
   
      Žalovaná: TUIfly GmbH
   
      Prejudiciálne otázky
   
   
               1.
            
            
               Má sa článok 5 ods. 3 nariadenia (ES) č. 261/2004 (1) vykladať tak, že mimoriadne okolnosti, ktoré nastali na predchádzajúcom lete, predstavujú mimoriadne okolnosti aj pre let, ktorý je predmetom sporu, ak prevádzkujúci letecký dopravca má možnosť zabrániť meškaniu na ďalšej trase letu tým, že jednotlivé segmenty trasy neuskutoční?
            
         
               2.
            
            
               V prípade kladnej odpovede na prvú prejudiciálnu otázku: Musia mimoriadne okolnosti nastať v rovnaký deň, v predchádzajúci deň alebo celkovo len v priebehu plánovanej trasy?
            
         
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).